CELEX: 62007CA0376
Language: mt
Date: 2009-02-19 00:00:00
Title: Kawża C-376/07: Sentenza tal-Qorti tal-Ġustizzja (It-Tielet Awla) tad- 19 ta’ Frar 2009 (talba għal deċiżjoni preliminari ta’ Hoge Raad der Nederlanden – L-Olanda) – Staatssecretaris van Financiën vs Kamino International Logistics BV (Tariffa Doganali Komuni — Nomenklatura magħquda — Klassifikazzjoni tat-tariffi — Monitors tat-tip LCD mgħammra b’sokits ta’ SUB-D, DVI-D, USB, S-vidjo u vidjo kompost — Intestatura 8471 — Intestatura 8528 — Regolament Nru 754/2004)

18.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 90/3
            
         Sentenza tal-Qorti tal-Ġustizzja (It-Tielet Awla) tad-19 ta’ Frar 2009 (talba għal deċiżjoni preliminari ta’ Hoge Raad der Nederlanden – L-Olanda) – Staatssecretaris van Financiën vs Kamino International Logistics BV
   (Kawża C-376/07) (1)
   
   (Tariffa Doganali Komuni - Nomenklatura magħquda - Klassifikazzjoni tat-tariffi - Monitors tat-tip LCD mgħammra b’sokits ta’ SUB-D, DVI-D, USB, S-vidjo u vidjo kompost - Intestatura 8471 - Intestatura 8528 - Regolament Nru 754/2004)
   2009/C 90/05
   Lingwa tal-kawża: L-Olandiż
   
      Qorti tar-rinviju
   
   Hoge Raad der Nederlanden
   
      Partijiet fil-kawża prinċipali
   
   
      Rikorrenti: Staatssecretaris van Financiën
   
      Konvenuta: Kamino International Logistics BV
   
      Suġġett
   
   Talba għal deċiżjoni preliminari – Hoge Raad der Nederlanden – Interpretazzjoni tal-Anness I tar-Regolament tal-Kummissjoni (KE) Nru 1789/2003 tal-11 ta’ Settembru 2003, biex jemenda l-Anness I tar-Regolament tal-Kunsill (KEE) Nru 2658/87 dwar it-tariffa u n-nomenklatura statistika u dwar it-Tariffa Doganali Komuni (ĠU L 281, p. 1) – Monitur tal-kulur li jista’ jittrażmetti sinjali li jkunu ġejjin minn magna li tipproċessa d-data awtomatikament u kif ukoll minn sorsi oħra – Klassifikazzjoni fl-intestatura 8471 tan-NM – Applikabbiltà u validità tar-Regolament tal-Kummissjoni (KE) Nru 754/2004 tal-21 ta’April 2004, dwar il-klassifika ta’ ċerta merkanzija fin-Nomenklatura Magħquda (ĠU 118, p. 32)
   
      Dispożittiv
   
   
               1)
            
            
               Monitors tali bħal dawk inkwistjoni fil-kawża prinċipali mhumiex esklużi mill-klassifika fis-subintestatura 8471 60 90, bħala unitajiet tal-kwalità użat “prinċipalment” f’sistema awtomatika ta’ ipproċessar ta’ data fis-sens tan-nota 5, B, inċiż (a), tal-Kapitolu 84 tan-nomenklatura magħquda li tikkostitwixxi l-Anness I tar-Regolament tal-Kunsill (KEE) Nru 2658/87, tat-23 ta’ Lulju, 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana, kif emendat permezz tar-Regolament tal-Kummissjoni (KE) Nru 1789/2003 tal-11 ta’ Settembru 2003, biss minħabba li dawn jistgħu jittrażmettu sinjali minn magna li tipproċessa data awtomatikament u kif ukoll minn sorsi oħra.
            
         
               2)
            
            
               Sabiex jiġi ddeterminat jekk monitors bħal dawk inkwistjoni fil-kawża prinċipali humiex unitajiet tal-kwalità użata prinċipalment f’sistema awtomatika li tipproċessa d-data, l-awtoritajiet nazzjonali, inkluż il-qrati, għandhom jagħmlu użu minn indikazzjonijiet li jinsabu fin-noti ta’ spjega relatati mal-intestatura 8471 tas-sistema armonizzata stabbilita mill-Konvenzjoni Internazzjonali dwar is-Sistema Armonizzata għad-Deskrizzjoni u l-Kodifika ta’ Oġġetti, konkluża fi Brussell fl-14 ta’ Ġunju 1983, u l-Protokoll li jemendaha tal-24 ta’ Ġunju 1986 , b’mod partikolari mal-punti 1 sa 5 tal-parti tal-Kapitolu I, D, iddedikata għall-iskrins ta’ magni ta’ pproċessar tad-data.
            
         
               3)
            
            
               Ir-Regolament tal-Kummissjoni (KE) Nru 754/2004 tal-21 ta’April 2004 dwar il-klassifika ta’ ċerta merkanzija fin-Nomenklatura Magħquda, ma japplikax għall-finijiet tal-klassifikazzjoni tat-tariffi tal-monitors inkwistjoni fil-kawża prinċipali.
            
         
      (1)  ĠU C 269, 10.11.2007